Berlin, Nazi-Tysklands hovedstad og Hitlers maktbase.
Hjertet i Førerens plan for et imperium større enn Romerriket.
Adolf Hitler så seg selv som en arkitekt.
Så kommer russerne.
Hitler må ruste Berlin for kamp.
Alt handlet om å heve de kraftigste kanonene over taknivå.
Byen blir en festning.
Begravd i dens bykjerne er den uovervinnelige Førerbunkeren.
Her skal Hitler utkjempe sin siste kamp.
En million russiske soldater...
...fem lag av nazistisk forsvar...
...og en kamp som avgjør hele verdens framtid.
Dette er historien om festningen Berlin.
Andre verdenskrigs største byggeprosjekter-
-beordret av Hitler for å sikre verdensherredømme.
I dag er de mørke påminnelser om Førerens fanatiske ambisjoner.
Dette er hemmelighetene bak nazistenes kjempebygninger.
28. april 1945.
Den røde armés stridsvogner ruller gjennom krigsherjede Berlin.
Tyske tropper, hvorav mange er barn-
-ligger på lur for å forsvare byen fra de russiske hordene.
18-årige Dieter Borkowski blir øyenvitne til hendelsesutviklingen.
Over hele byen er det påminnelser om nazihovedstadens siste dager.
Andre verdenskrig-eksperten Michael Dempsey-
-har viet flere år til å sette sammen bevisene.
Slaget om Berlin var av et omfang vi knapt kan forestille oss.
Mer enn én million sovjetiske soldater går inn i byen-
-færre enn 100 000 forsvarer den.
Slagets omfang, intensitet og brutalitet-
-hadde trosset all beskrivelse uten bevisene.
Bare ti år tidligere, i 1935-
-så det veldig annerledes ut.
Berlin var nazistenes maktsete-
-en verdensby og en av Europas kulturelle hovedsteder.
Hitler og Albert Speer innledet et ambisiøst bygningsprogram-
-for å forvandle Berlins bysilhuett.
Adolf Hitler så seg selv som en kunstner, kanskje en arkitekt.
En mann med høye kulturelle pretensjoner.
Kolossale regjeringsbygninger, flyplasser og arenaer-
-ble vist fram under de olympiske lekene i 1936.
Hitler hadde enda større planer for hovedstaden:
La den bli sentrum i et tusenårsrike-
-som skulle tilsvare Romerriket i omfang og livslengde.
Hitlers nyskapte Berlin med dens enorme kupler, store gater-
-massive, gigantiske bygninger...
Dette var en del av den tyske sjelen.
Hitler legger grunnlaget for sitt tusenårsrike-
-ved å erobre store deler av Europa.
Men i 1944 går de allierte i land på den franske kysten-
-og avanserer vestfra.
I øst presser russerne tilbake fra Stalingrad-
-til de krysser elva Oder og er mindre enn fem mil fra Berlin.
De allierte er nær ved å avslutte andre verdenskrig i Europa.
Slaget langs denne elva kan avgjøre Tysklands skjebne.
Våpnene dere besitter er de siste vi har.
Dere må kjempe fanatisk for å stoppe den russiske offensiven.
Hitler kommer aldri til å gi opp.
Han er en mann av ekstremer.
Han skal ha sitt tusenårige rike, eller kollapse i Armageddon.
Det finnes ingen mellomting for ham.
Føreren håper fortsatt at hans vidundervåpen skal snu krigen.
For å kjøpe seg tid, holder han seg i Berlin-
-og lar bygge et slott av betong og stål.
Han beordrer hver eneste tysker til å forsvare det til døden.
Berlin kommer selvsagt til å bli en festning.
Her skal Hitler utkjempe sin siste kamp.
Hitlers plan er å omringe Berlin med fem lag av veldige bygninger.
Det første hinderet er seks mil av stridsvognfeller ved Seelowhøydene.
En ytre forsvarsring, som omfatter Teltowkanalen-
-en indre ring ved Tempelhof flyplass-
-tre enorme antiluftskytstårn-
-et siste sjikt av vannveier-
-og festningens kjerne: citadellet.
Her er riksdagen og Hitlers bunker.
Dette er en parkeringsplass i Berlin.
Kanskje den mest interessante i verden.
Det er det faktiske historiske stedet der Hitlers bunker var.
Åtte meter under parkeringsplassen er restene av Førerbunkeren.
De allierte prøvde å ødelegge den-
-for å ikke la den bli en helligdom.
Men den var for sterk.
Det var ikke før i 1988-
-man ødela lokket på betongkassen gjennom en halvårsperiode.
Historien om dens oppbygning-
-begynner med de alliertes bomberaid over hovedstaden.
Føreren føler seg ikke lenger trygg.
Hitler var alltid besatt av å være under jorda-
-siden sin tid i skyttergravene under første verdenskrig.
Mange som deltok i krigen føler seg trygge under jorda.
Nazistene gjemmer Førerbunkeren dypt under rikskanselliets hager.
Det er 30 små rom fordelt på to etasjer.
Hitlers rommet er lengst inn og er mest beskyttet.
Fire mil sør for Berlin, i byen Zossen-
-er restene av et annet nazikompleks-
-som gir en unik innsikt i Hitlers bunker.
Eks-major Nigel Dunkley-
-er ekspert på Berlins fall.
Her er vi i Wündsdorfs bunkerkompleks.
Komplekset er bygd av firmaet som bygde Hitlers bunker-
-så det er den siste bygningen vi har nær Berlin-
-som er mer eller mindre identisk med Hitlers bunker.
Disse bunkerne dekker et område på nesten 5000 kvm.
Det var den tyske hærens kommunikasjonssentral.
Nazistenes motstykke til Pentagon.
For å beskytte den mot luftangrep, lå den elleve meter under jorda-
-og fikk et ugjennomtrengelig tak.
Det ville Hitler ha i bunkeren sin også.
Dette er tre meter betong forsterket med stålstenger.
Hitler hadde 4,5 m forsterket betong over bunkeren sin.
Utformet for å beskytte ham mot alt-
-noen kunne kaste mot ham.
Hitlers bunker er i midten av festningen.
Som en borg omgis den av vann.
Elva Spree og Landwehrkanal omslutter citadellet.
Neste lag er de tre antiluftskytstårnene.
15 meter høye festninger-
-tettpakket med 20 luftvernvåpen.
Bare én er igjen, og tilgangen er begrenset.
Den lokale guiden Sion Davies er ekspert på deres oppbygning.
Vi står på den eneste sida som har overlevd, nordsida.
Det gir oss en anelse om bygningens omfang.
Antiluftskytstårnene skal snart bli Berlins viktigste forsvarsbygninger.
Men de påbegynnes når de allierte begynner å bombe byen.
Ved første bombeangrep viser Berlin seg å være ganske ubeskyttet.
Grunnen er enkel: Nazistene trodde ikke-
-at britene eller noen andre skulle klare å bombe Tyskland.
Hitler må beskytte Berlin-
-for å bevare hovedstaden i hans imperium.
Nazistene påbegynner straks sitt bygningsprogram-
-for å skape tilfluktsrom og befestninger-
-for å beskytte byene mot framtidige bombeangrep.
Det var det Hitler var delaktig i.
Tårnenes design er Hitlers idé.
Han lar sin favorittarkitekt lede prosjektet:
Albert Speer.
Sånn tenker jeg meg de nye antiluftskytstårnene.
Er de bærekraftig utformet?
Selvsagt. De er ugjennomtrengelige.
De kommer til å beskytte byen vår i århundrer framover.
Albert Speer er arkitekt.
Han kjøper alt Hitler og nazistene står for.
Men han er en veldig flink, smart og motivert person.
Hitlers design krever over 100 000 tonn betong og stål.
3700 tonn per dag sendes til Berlin for byggingen av antiluftskytstårn.
Togtidene endres-
-for å imøtekomme en uendelig materialstrøm.
Trass i omfanget tar det bare åtte måneder å bygge hvert tårn.
Tårnene dreide seg om å heve Tysklands kraftigste kanoner-
-opp over byens tak-
-som ga dem et perfekt avfyringsområde.
Det firkantede tårnet har fire kanontårn-
-med doble 128 mm luftvernkanoner.
Kraftfulle våpen utformet for å skyte ned allierte bombefly.
Men når russerne kommer, peker kanonene ned mot gatene.
En av dem som bemanner kanonene er 18-åringen Dieter Borkowski-
-som skrev dagbok om sine bedrifter.
I 1945-
-var det stort sett tenåringer igjen for å forsvare Hitlers hovedstad.
Kan jeg hjelpe deg?
Kan jeg få permisjon i helgen, for å besøke moren min?
-Navnet ditt, takk. -Dieter Borkowski.
Ditt navn ligner mitt. Dombrowski, Inge.
-Hvor er du fra? -Berlin.
18-årige Dieter har aldri opplevd noe annet enn Nazi-Tyskland.
Han må snart forsvare sin familie, sin Fører og sitt land.
Februar 1945.
Sovjetiske styrker planlegger angrepet mot Berlin-
-samtidig som hæren deres får forsterkninger hjemmefra.
De allierte sender sine bombefly-
-for å jevne Berlin med jorda og gjøre en russisk invasjon lettere.
Fra denne høyden kan vi se over Nord-Berlin.
Luftvernkanonene kunne selvsagt-
-vris og rettes mot det holdet fiendens bombefly fløy inn fra.
Oppe i tårnene prøver skytterne å skyte ned de alliertes fly.
Med kanoner med en rekkevidde på 13 km-
-kan de oppnå 360-graders beskyttelse.
Kanonenes styrke må regnes inn i bygningens design.
Hver gang et skudd ble avfyrt, skapte det en tyngde på 40 tonn-
-som slo ned på bygningen.
De allierte bombeflyene treffer antiluftskytstårnene flere ganger.
Men Albert Speers design fungerer.
Bygningenes materielle volum gjør dem uovervinnelige.
Den ansvarlige for restene av tårnene er Sascha Kiel.
Jeg skal vise hvor tykk veggen var.
Her har vi to meter stålarmert betong. Jeg står inne i veggen.
Forestill deg at taket har det doble, fire meter stålarmert betong.
Bombingen av byen er nådeløs.
Berlin har søkt seg til antiluftskytstårnene for beskyttelse.
Flere enn 15 000 trenger seg inn i hvert av dem.
I citadellet søker Hitler også beskyttelse.
Han tvinges til å flytte sin kommandosentral under jorda-
-til sikkerheten i bunkeren.
Hitler er bestemt på å slåss til det siste.
Han vil ikke forlate Berlin. Han blir i bunkeren til det siste.
Nazieliten har tilgang til andre spesialbygde tilfluktsrom.
Her står vi i et "luftschutzraum".
Et bomberom.
Dette er ganske lite.
Det var fullpakket her, spesielt i slutten av krigen.
Vi ser noen slags lettsindig humor på veggene rundt meg.
Det holder for å få stedet til å føles litt mer hjemmekoselig.
Etter hvert flyangrep får berlinerne se-
-sin storslagne by ha blitt istykkerbombet.
Når man ser på bilder av Berlin fra våren 1945-
-ser man en postapokalyptisk verden.
Man ser ødelagte bygninger og knuste glassruter.
Det er vrakrester overalt. Folk er tynne-
-og helt utmagrede.
Sykdommer herjer, avløpsvannet er åpent...
Dette er en by som allerede er ødelagt-
-før Sovjet engang er på skyteavstand av byen.
Berlinerne er redde for russernes frammarsj.
De har et fryktinngytende rykte.
Tidigere under krigen hadde nazistene marsjert helt til Moskva-
-og utført brutale ugjerninger mot dem som sto i veien.
Men da krigslykken vendte-
-kjempet russerne seg hele veien tilbake til Berlin-
-med en ting i tankene.
Sovjet hadde kjempet nådeløst-
-fra Stalingrad og helt til Berlins porter.
De fikk se alle de fæle tingene nazistene hadde gjort-
-da de avanserte gjennom de okkuperte områdene.
De var klare til å ta hevn.
Flyktninger østfra kommer til byen-
-og forteller hvilken behandling berlinerne kan vente seg.
Stillhet!
-Hva sa hun? -Ingenting.
Ikke lyv!
Hun sa... "Når russerne kommer"-
-"tar de oss til Sibir"-
-"og gjør kvinnene våre til prostituerte."
Mars 1945.
Etter to måneder ved elva Oder-
-har sovjeterne over sju millioner patroner på lager.
De allierte i vest har krysset elva Rhinen.
Trass i sine generalers råd akter Hitler å forsvare hovedstaden-
-selv uten sine utlovte vidundervåpen.
Albert Speer sa til ham:
"Vi må beskytte industrien så vi kan gjenoppbygge etter nederlaget."
Hitler svarte: "Jeg akter ikke å la meg beseire."
Dagen etter utstedte han Nero-ordren.
Berlin skulle ikke etterlate noe av verdi til sovjeterne.
Fienden vil bare etterlate seg brent jord når de trekker seg tilbake.
De bryr seg ikke om vår befolkning.
Jeg beordrer at alt som kan brukes av fienden skal ødelegges.
Ingenting skal etterlates. Ingenting!
Hitler foreslår-
-ødeleggelsen av industrikomplekser, strategiske jernbaner og broer.
Å ødelegge arkitektoniske underverk forferder hans sjefsarkitekt.
På dette stadiet er det urimelig for oss å gjennomføre rivninger-
-som kan ramme nasjonens overlevelse.
Vi får ikke etterlate noe til russerne.
Men ødelegge alt?
Hvis du bare kunne tro at vi kan vinne krigen, ville alt være bra.
Gjør du det?
Det kan jeg ikke, hvor mye jeg enn vil det.
Jeg vil ikke være enda en i ditt følge-
-som lyver og sier at jeg tror på seier.
Du har ett døgn på deg til å tenke over svaret ditt.
30. mars 1945-
-bøyer Albert Speer seg for Hitlers vilje.
Han påbegynner nedrivningen av nazistenes industri.
Drøyt fem mil unna har sovjeterne slått leir ved elva Oder-
-1,6 mil fra første forsvarslinje ved Seelowhøydene-
-og er klare til å angripe.
De har samlet 41 tungt bevæpnede divisjoner-
-og over 9000 automatvåpen.
Russerne ville ikke angripe uten å være ti mot én-
-eller helst 40 mot en ved angrepstidspunktet.
Overveldende antall, med andre ord.
En million sovjetiske tropper, 2500 tanks-
-og 1500 rakettkastere.
Hitlers generaler vet at de er tallmessig underlegne-
-men Føreren nekter å høre på bekymringene deres.
Generalene sier til meg at "det ikke er mulig". Utrolig.
Hæren må holde igjen russerne ved Oder.
De fem milene mellom Oder og hovedstaden er åpne-
-så dette er deres siste forsvar før Den røde armé når fram-
-til Det tredje rikes hjerte.
Den eneste måten å holde tilbake Den røde armé-
-er å utnytte terrenget mellom Oder og Berlin.
Vi står ved Seelowhøydene-
-og dette er det siste høye terrenget før hovedstaden-
-hvilket gjør stedet ideelt å forsvare.
Fra Seelowhøydene kan tyskerne se de 2500 stridsvognene avansere.
De må redusere antallet tanks for å jevne ut oddsene.
De bruker det som allerede finnes på den tyske landsbygda.
De skal gjøre om vanningsgrøftene som finnes i landskapet-
-til stridsvognhindre.
Et stridsvognhinder må være bredere enn lengden på båndene.
Grøftas kant skal være vinklet 70 grader.
Lett nok til at stridsvogna skal kjøre rett i fella.
Ingeniører må bygge broer over dem.
Stridsvognene tvinges til å stoppe.
Stillestående stridsvogner er lettere å treffe.
Rundt hindrene kan man konsentrere panservernvåpen.
Tyskerne graver nesten seks mil med skyttergraver og stridsvognhindre-
-for å forsvare Seelowhøydene.
Den siste kampen, slaget om Berlin-
-begynner kl. 03.00 16. april 1945.
Ved daggry beveger stridsvognene og infanteriet seg framover.
Sovjeterne hadde det travelt.
De ville ta seg inn i Berlin så fort som mulig.
Men på slutten av første dag-
-har russerne fortsatt ikke tatt Seelowhøydene.
Til sin forskrekkelse oppdaget de at det tyske forsvaret var mye-
-mer effektivt enn de hadde trodd.
Trass i at de er en mot ti-
-holder tyskerne Den røde armé tilbake i fire dager.
Den tyske oppfinnsomheten-
-og det stabile, besluttsomme forsvaret ville ikke vare evig.
Det var bare et tidsspørsmål-
-før det tallmessig overlegne Sovjet skulle seire.
Russerne bygger til slutt broer over stridsvognfellene-
-og 19. april erobrer de Seelowhøydene.
De har mistet mer enn 30 000 mann og 700 stridsvogner.
Men de er et steg nærmere Berlin.
I Førerbunkeren feirer Hitler sin 56-årsdag.
I sin siste offentlige opptreden-
-hilser han på noen av ungdommene som overlevde ved Seelowhøydene.
Adolf Hitler gratulerer-
-og gir guttene medaljer-
-for motet til de viste da de kjempet mot de sovjetiske tanksene.
Utenfor Berlin er 2000 stridsvogner på vei mot den ytre forsvarsringen.
For å bekjempe dem har nazistene et revolusjonerende våpen.
Et lett panservåpen, Panzerfaust.
Nei, nei, nei. Idiot. Du må holde den nede.
Jeg skal vise dere.
Denne banebrytende raketten kan trenge gjennom 20 cm panser-
-på 100 meters avstand.
Panzerfaust var forut for sin tid.
Teknologien var enkel. En ung gutt eller en gammel mann-
-kunne avfyre det, siden det er et rekylfritt våpen.
Var man nær nok stridsvognen, kunne man stole på-
-at sprengladningen ville gjøre jobben sin.
Gamle som unge berlinere øver med nazistenes nye våpen.
Snart skal de settes på prøve.
Sovjeterne har nådd Teltowkanalen.
21. april krysset Den røde armé denne kanalen.
De benyttet seg av gummibåter.
De opprettet et brohode, tok hit prammer-
-og bygde improviserte pongtongbroer-
-for å hente mer infanteri og flere stridsvogner.
Så beveget de seg raskt-
-mot neste konsentriske ring i Berlins forsvarssystem:
Den indre ringen.
Ved Teltowkanalen faller Berlins ytre forsvarsring på fire dager.
Sovjeterne er nå mindre enn seks km fra Førerbunkeren.
Hitlers generaler vil rømme, og han er rasende.
Dere tilbyr meg alle feighet og usselhet.
Overalt rundt meg er det illojalitet.
I flere år har dere, mine generaler, stått imot meg hele tiden.
I flere år!
Dere er forrædere. Forrædere!
Jeg kan ikke være leder for dere skurker.
Hver ordre jeg gir er til ingen nytte.
Men, mine herrer...
...hvis dere tror at jeg har tenkt å forlate Berlin...
...tar dere i høyeste grad feil.
Jeg skyter meg heller i hodet.
Hitler skal ingen steder.
Han tror ikke at Berlin kommer til å falle til sovjeterne.
Men de har allerede nådd en stor bygning i den indre forsvarsringen:
Tempelhof flyplass.
Dette er en post der mat og ammunisjon lagres.
Alt et forsvar trenger er konsentrert-
-til denne spesielle bygningen, festningen i en festning.
Et viktig bytte for sovjeterne.
De trenger en flyplass for å gjenutruste sin utmattede hær.
Men tyskerne har forvandlet flyplassen til en festning.
Bak meg er det en rekke tårn, som i en borg.
Litt som den kinesiske mur.
Det er antiluftskytstårn man kan se artilleriet fra.
Dette er litt som en opphøyd skyttergrav.
Man ser artilleriet bak denne skjermen-
-som kan skyte fra større høyde og utfordre sovjeterne.
Striden er intens.
Man kan fortsatt se tegn i Tempelhofs utbrente tunneler.
Dette var et kaotisk miljø.
Mye bråk, folk som ga ordre hit og dit...
Strømmen var borte-
-og det var fullt av røyk, støv, murpuss og alt mulig.
Etterhvert vinner Den røde armé på sin tallmessige overlegenhet.
27. april har sovjeterne Tempelhof i besittelse.
Det er en stor strategisk seier.
36 timer etter at kampene var over her-
-flyr de inn her med fly-
-henter døde og skadde, gjenutruster-
-og jagerfly kommer inn.
Sovjeterne gjenutruster og presser videre.
De møter sterk motstand fra de gjenværende berlinerne.
Berlin er truffet av flere enn to millioner artillerigranater.
Ruinene danner naturlige hindre og barrikader.
Forvirrende terreng for stridsvogna gir meg større sjanse-
-til å komme nær den-
-slå ut kanonen og samtidig hovedbestykningen.
Russernes overlegenhet betyr lite-
-når ungdommene med Panzerfaust skyter for så å stikke.
For hver time tar Den røde armé seg nærmere Førerbunkeren og Hitler.
Berlinerne som drives tilbake av stridsvognene-
-søker ly i antiluftskytstårnene.
Rundt 15 000 sivile skulle ha kommet inn.
Nøkkelordet er "skulle".
Vi vet at folk trengte seg inn.
Tre til fire ganger så mange presset seg inn.
Opptil 60 000 sivile krøp sammen i hvert av antiluftskytstårnene-
-og forlitet seg på den massive betongen.
På utsiden gir Den røde armé alt de har mot de siste nazistbygningene.
De sovjetiske tanksene sto 300 meter ditover.
De prøvde å skyte seg igjennom den tre meter tykke betongveggen.
De lyktes ikke.
Tross all den styrken sovjeterne rettet mot antiluftskytstårnene-
-sto de fortsatt igjen.
De kunne ikke gjøre noe med at Sovjet slukte resten av Berlin.
Det innebar at sovjeterne bare trengte å vente.
Før eller senere gir tyskerne opp.
Russerne forlater tårnene og går mot Hitlers bunker og riksdagen.
Neste forsvarslinje er vannet rundt citadellet.
Tyskerne har sprengt alle broene over.
Bortsett fra én.
Både den ytre og den indre forsvarsringen er brutt ned.
Nå er vi ved citadellets egen forsvarslinje.
Citadellet er på den andre siden.
Men de tyske ingeniørene har ikke klart å ødelegge Moltkebroen.
Broen er det siste sterke forsvarsfestet-
-mellom den sovjetiske hæren og Hitler selv.
28. april 1945.
I skumringen angriper Sovjet Berlins citadell.
Tar de kontroll over Moltkebroen, kommer byen til å falle.
Denne broen var tungt forsvart.
Jo nærmere man kom citadellet-
-desto mer desperate og fanatiske var troppene.
Å forsvare denne broen er nazistenes siste håp.
Tar sovjeterne seg over, har de sitt ypperste bytte innen rekkevidde:
Hitler og bunkeren hans.
Det er viktig for sovjeterne å vise fram Hitlers lik.
De har kjempet så hardt mot ham og hans toppstyrte regime.
Sovjeterne tar kontroll over broen ved midnatt.
Endelig er de framme ved citadellet.
Nå står bare Førerbunkeren mellom dem og Hitler.
Han iverksetter sin siste plan.
Den 29. gifter han seg med Eva Braun, sin elskerinne-
-og belønner henne for hennes lojalitet.
30 april, kl. 15.30-
-begår han selvmord med henne nede i bunkeren.
Han visste hva som skjedde Mussolini.
Han ble urinert på offentlig og hengt på torget i Milano.
Hitler lot liket sitt brennes for å unngå den skjebnen.
Fra Førerens hovedkvarter kunngjøres det-
-at vår Fører, Adolf Hitler, i ettermiddag-
-som fra sin post som rikskansler-
-til sitt siste åndedrag bekjempet bolsjevismen-
-har falt for Tyskland.
Etter nyheten om Hitlers død-
-følte berlinerne seg sveket-
-av ham som hadde gjort seg til deres leder.
Deres landsfader.
Inne i tårnene oppdager Dieter tragiske dødsofre.
Nesten 4000 berlinere har valgt å ta sitt liv under kampene-
-heller enn å overgi seg til sovjeterne.
Sersjant.
Har du sett Inge Dombrowski?
Hun er død. Løytnant Seidler skjøt henne.
Sovjeterne er utenfor regjeringsbygget og riksdagen.
Tre angrep slås tilbake, med store sovjetiske tap.
De måtte sprenge seg inn de gjenmurte inngangene-
-og slåss med bare hendene.
Etterhvert, kl. 22.40 30. april 1945-
-heises Sovjetunionens flagg over denne bygningen.
Det betyr at hver forsvarslinje tyskerne har stilt opp-
-er brutt ned av Den røde armé.
I tillegg til at Nazi-Tyskland er overvunnet-
-er krigen i Europa så og si over.
En by som var høyt aktet bare noen år tidligere-
-ligger nå i ruiner.
Sju timer etter Hitlers selvmord har festningen Berlin falt.
En fjerdedel av byen ligger i ruiner-
-500 000 leiligheter ble ødelagt-
-infrastrukturen var knust, det fantes ikke noe drikkevann...
Kvinner slavearbeidet med å flytte steiner fra gatene.
Og framfor alt: stanken.
Stanken av raserte bygninger med råtnende lik under seg.
De sovjetiske styrkene mistet mer enn 80 000 mann i Berlin.
De tyske tapene var dobbelt så store.
Slaget om Berlin burde aldri ha blitt utkjempet.
Grunnen til at det ble det-
-var fordi Hitler nektet å bøye seg for det uunngåelige.
Denne byen og mye annet ble ofret på hans egos alter.
Albert Speer får 20 år i fengsel for sin delaktighet i krigsforbrytelser.
Når han slippes fri i 1966-
-skriver han om sine opplevelser som Det tredje rikes arkitekt.
Dieter studerer historie i Berlin og blir journalist.
Han dør av naturlige årsaker i 2000, 71 år gammel.
Etter Berlins fall-
-kapitulerer Nazi-Tyskland en uke senere-
-8. mai 1945-
-og seier i Europa erklæres.
Da Japan kapitulerer fire måneder senere-
-er andre verdenskrig over.
Trass nazistenes militære teknologi og kjempebygninger-
-har Hitlers Tredje rike feilet-
-og fler enn 60 millioner mennesker mistet livet-
-i tidenes dødeligste konflikt.
Tekst: Mikkel Broen